Myǎyi bɔ mə́túnuŋa bádígi, ńnám yā bádígi, anə́ ényum évɔ́li ǹnə́m ású Ńtondôbə, bəyóm bə́ nyag bə́lɛ́, bilɔm zɔg bíbɛ̄, bân míńtómbá awômo ai bə́nyi, ókala ésəb dzyá, təge ai atɔ́n. 14Mətúnuŋa yā étē mə́ tɔ̄á óvǔg yā bákɔg ai m̀bɔ́n, məbóm mə́lɛ́ yā ngab awômo ású bə́yóm bə́ nyag bə́sə awômo ai bə́lɛ́, məbóm mə́bɛ̄ yā ngab awômo ású bilɔm zɔg bísə̄ bíbɛ̄, 15abóm dá yā ngab awômo ású mān ńtómbá ósə yǎ mīńtómbá awômo ai mínyi. 16Bâyi tsíg ékə̄lá dzyá anə́ mə̄túnuŋa ású míńsə́m təge láŋ mə́túnuŋa bádígi á ńnomó etɔá, ai mətúnuŋa mə́ fón ai mə́túnuŋa básoe. 17Ámǒs bɛ̄ɛ bəyóm bə́ nyag awômo ai bə́bɛ̄, bilɔm zɔg bə́bɛ̄, bân míńtómbá áwômo ai bə́nyi, á ókala ésəb dzyá, təge ai atɔ́n. 18Mətúnuŋa mə́ fón ai mə́túnuŋa básoe étēde anə́ mvéndé yāyi ábím bə̄yóm bə́ nyag bə́ nə́, ai bilɔm zɔg, ai bǎn míńtómbá. 19Ǹnóm ékə́lá ású mə́túnuŋa mə́ ńsə́m, təge láŋ mə́túnuŋa bádígi á ńnomó etɔá, ai mətúnuŋa mə́ fón ai mə́túnuŋa básoe étēde. 20Ámǒs lála bəyóm bə́ nyag awômo ai m̀bɔ́g, bilɔm zɔg bə́bɛ̄, bân míńtómbá awômo ai bə́nyi, á ókala ésəb dzyá, təge ai atɔ́n. 21Mətúnuŋa mə́ fón ai mə́túnuŋa básoe étēde, anə́ mvéndé yāyi, ábím bəyóm bə́ nyag bə́ nə́ ai bilɔm zɔg, ai bǎn míńtómbá. 22Ǹnóm ékə́lá ású mə́túnuŋa mə́ ńsə́m, təge láŋ mətúnuŋa bádígi á ńnomó etɔá, ai mətúnuŋa mə́ fón ai mə́túnuŋa básoe étēde.